Rao Muhammad Ajmal Khan

Rao Muhammad Ajmal Khan (an haife shi 20 Agustan shekarar 1954) ɗan siyasan Pakistan ne wanda ya kasance memba a Majalisar Dokokin Pakistan daga Agustan shekarar 2018 har zuwa Agusta 2023. A baya ya kasance memba na Majalisar Dokoki ta ƙasa daga shekara ta 2002 zuwa 2007 kuma daga Yuni 2013 zuwa Mayu 2018.

A halin yanzu yana aiki a matsayin mataimaki na musamman ga Firayim Minista, tare da matsayin ƙaramin minista 

 Rayuwar farko 
An haife shi a ranar 20 ga Agustan shekarar 1954. 

 Sana'ar siyasa 
An zaɓe shi a Majalisar Dokokin Pakistan a matsayin ɗan takara mai zaman kansa daga mazaɓar NA-146 (Okara-IV) a babban zaɓen Pakistan na shekarar 2002 .  Ya samu ƙuri'u 62,711 sannan ya doke Rao Muhammad Safdar Khan, ɗan takarar jam'iyyar Pakistan Muslim League (Q) (PML-Q).  A watan Agusta 2003, an naɗa shi a matsayin Sakataren Majalissar Tarayya mai kula da albarkatun man fetur da albarkatun ƙasa. 

Ya tsaya takarar kujerar Majalisar Dokoki ta ƙasa a matsayin dan takarar PML-Q daga mazaɓar NA-146 (Okara-IV) a babban zaɓen Pakistan na shekarar 2008 amma bai yi nasara ba. Ya samu kuri'u 46,006 sannan ya sha kaye a hannun Manzoor Wattoo . A wannan zaɓen, ya tsaya takarar kujerar majalisar dokokin lardin Punjab a matsayin dan takara mai zaman kansa daga mazaɓar PP-192 (Okara-VIII) amma bai yi nasara ba. Ya samu ƙuri'u 65 sannan ya sha kaye a hannun Malik Ali Abbas Khokhar . 

An sake zaɓe shi a Majalisar Dokoki ta ƙasa a matsayin dan takarar Pakistan Muslim League (N) (PML-N) daga mazaɓar NA-146 (Okara-IV) a babban zaɓen Pakistan na 2013 .      Ya samu ƙuri’u 109,998 sannan ya doke Manzoor Wattoo.  A lokacin da yake zama dan majalisar tarayya, ya taɓa zama sakataren majalisar tarayya mai kula da masana'antu da samarwa. 

An sake zaɓe shi a Majalisar Dokoki ta ƙasa a matsayin dan takarar PML-N daga mazaɓar NA-143 (Okara-III) a babban zaɓen Pakistan na 2018 . 

Ya tsaya takarar kujerar majalisar wakilai ta ƙasa a matsayin ɗan takarar PML-N daga mazabar NA-137 (Okara-III) a babban zaɓen Pakistan na 2024 amma bai yi nasara ba. Ya rasa kujerar a hannun Syed Raza Ali Gillani ɗan takara mai cin gashin kai na PTI.

 Manazarta 

Rukuni:Haihuwan 1954
Rukuni:Rayayyun mutane